Source: https://www.hmpodnikovyvestnik.eu/spravodajca-hont-medik-s-r-o-/rocnik-2013/a7-oznamenie-o-vydani-smernice-c-27-2013-z3-o-kurzoch-prvej-zdravotnickej-pomoci-pre-zamestnancov-spolocnosti-hont-medik-s-r-o-z-radov-zdravotnickych-pracovnikov/
Timestamp: 2019-11-12 22:27:36+00:00
Document Index: 13981472

Matched Legal Cases: ['§ 13', '§ 134', '§ 9', 'čl. 3', '§ 12', '§ 34']

Úvodná stránka > Spravodajca - podľa ročníkov > Ročník 2013 > 7. Oznámenie o vydaní smernice č. 27/2013 - Z3
konateľa spoločnosti Hont Medik s.r.o.
o vydaní smernice č. 27/2013 - Z3 z 10. januára 2013
o kurzoch prvej zdravotníckej pomoci pre zamestnancov
spoločnosti Hont Medik s.r.o. z radov zdravotníckych pracovníkov
Konateľ spoločnosti Hont Medik vydal podľa § 13 ods. 1, § 134 Obchodného zákonníka, § 9 ods. 1 a 3 Zákonníka práce, čl. 3 ods. 1 až 4 písomného rozhodnutia č. 52/2012 Sp. Stanovy obchodnej spoločnosti Hont Medik s.r.o. a § 12 ods. 1 písm. a) a b) a § 34 ods. 3 dekrétu č. 1/2013 Sp. Pracovný poriadok spoločnosti Hont Medik s.r.o. smernicu z 10. januára 2013 č. 27/2013 - Z3 o kurzoch prvej zdravotníckej pomoci pre zamestnancov spoločnosti Hont Medik s.r.o. z radov zdravotníckych pracovníkov.
Touto smernicou sa určuje povinnosť zamestnancom spoločnosti Hont Medik s.r.o. v zdravotníckom povolaní lekár a sestra, ktorou je raz za dva roky úspešné absolvovanie akreditovaného vzdelávacieho programu na obnovovanie vedomostí a praktických zručností v neodkladnej podpore životných funkcií. Táto smernica sa považuje za pracovný pokyn pre zamestnancov spoločnosti Hont Medik s.r.o. z radov zdravotníckych pracovníkov.
Touto smernicou sa určujú práva a povinnosti súvisiace s povinnou periodickou (raz za dva roky) účasťou zamestnancov spoločnosti Hont Medik s.r.o. z radov zdravotníckych pracovníkov na akreditovaných vzdelávacích programoch na obnovovanie vedomostí a praktických zručností v neodkladnej podpore životných funkcií.
Smernica nadobúda účinnosť 15. januára 2013 a doručuje sa do vlastných rúk každého zo zamestnancov spoločnosti Hont Medik s.r.o. z radov zdravotníckych pracovníkov.
Do smernice možno nazrieť v administratívnych hodinách Riaditeľstva Hont Medik s.r.o. (ďalej len "riaditeľstvo") v sídle riaditeľstva - v Krupine, Ul. 29.augusta 611/6, 963 01.
V Krupine 10. januára 2013
Skopírujte prosím tento text: 18e108eea9ec